Կոնցեպտի ստեղծման նախապատմությանն անդրադառնալիս Մ. Օհանջանյանը հիշում է, որ երբ պետք է մասնակցեր «Հայություն» տաղավարի աշխատանքներին, առաջին հերթին մտածեց այն բանի շուրջ, թե ինչ է հայությունն ընդհանրապես: Առաջին հայացքից պարզ թվացող այդ հարցի բազմաթիվ պատասխաններ ուներ նա, ասենք՝ մշակույթ, երաժշտություն, ճարտարապետություն, խոհանոց, լեզու և այլն, սակայն նա առավել առանցքային պատասխան էր փնտրում և գտավ. «Դա տարածական ռիթմն էր, որ գտնվում էր միայն աշխարհագրական այն տարածքում, որ հայկական լեռնաշխարհ է կոչվում»: